Diuen que, quan s’envia la Guàrdia urbana a perseguir els venedors ambulants, l’Ajuntament els “avisa”

Comentari meu al diari El Món

És clar que sí!!! No és pas que sigui una cosa indeguda, sinó MOLT correcta. Els venedors ambulants (malanomenats "manters") són persones (ho sabíeu???), i, a més, persones "necessitades", i per una banda, se'ls ha de protegir, com a persones, i, per altra banda, hi ha unes lleis, fetes per a situacions de normalitat, situacions que ara no existeixen, però que s'han de "tolerar", perquè resulta que són "legals", i que diuen que no es pot estar venent al carrer.

Però és que resulta que aquesta gent NOMÉS pot viure d'això!!! / I nosaltres som un Ajuntament que no representa els lladres de tota la vida (i NO em refereixo pas als botiguers, sinó MOLT MÉS AMUNT, ja m'enteneu). I és clar que, per una banda, hem de fer veure que complim una llei que ara és incomplible, i per altra banda els hem d'advertir que aquell dia no hi siguin!!! Naturalment!!! No és que sigui una cosa improcedent, no! És lo que ha de ser!!! Ei!!!, si és que defensem les persones, cosa que no s’havia fet mai.

Diuen que una directiva d'una multinacional va oferir a Ada Colau aprovar de manera "fàcil" unes assignatures (a la UB)

Comentari meu al diari El Món

Se me'n fum, el cas personal. Només vull saber què hi fot la directiva d'una multinacional a la Universitat, com per poder decidir tal cosa. L'anècdota personal no m'importa. Si la persona en qüestió ho hagués acceptat, estaria MOLT malament, però seria un cas personal que, dins el merder actual, ja no vindria d'un. I saber el nom d'aquesta directiva tampoc importa gaire, que el problema no seria pas ella. En canvi, si resulta que una de les tres o quatre institucions més importants del país està en poder de mans estranyes, això seria una CRISI DE PAÍS, però greu.

Que el rector de la Universitat digui públicament qui mana a la Universitat de Barcelona. I com pot ser que una persona estranya (i d'una multinacional!!) hagués POGUT DECIDIR l'aprovat "fàcil" d'unes assignatures.